Ritratt provdut minn Anna Maria Mercieca  Din tar-ritratt mhi ħadd ħlief l-attriċi Anna Maria Mercieca jew xi bosta jafuha bħala Anna Dalli ta' Il-Mandraġġara. Illum Anna tagħlaq 60 sena. Twieledet bħal-lum it-2 ta' Awwissu tal-1961. Anna hija mill-Isla u hija bint Charles u Carmen Mercieca. Kienet tattendi l-iskola St Joseph ta' Raħal Ġdid u wara tal-Blata l-Bajda. Hija omm ta' żewġ ulied, Julia u Matthew. Ritratt provdut minn Anna Maria Mercieca Anna kienet tgħallem ir-reċtar f'diversi skejjel tad-drama u ħadmet ukoll f'numru kbir ta' produzzjonijiet li ttellgħu fit-Teatru Manoel u fl-Istitut Kattoliku. Fost il-produzzjonijiet li ħadet sehem fihom insibu Scrooge, Ġesù ta' Nażaret, Les Miserables, Madame X, Il-Fidwa tal-Bdiewa, Il-Parlament tan-Nisa, Is-Sabiħa Rieqda, Il-Ġiddieb kif ukoll l-operetti Il Paese Dei Campanelli u Il-Paese Dei Sorriso. Anna u Roberto fil-jum tat-tieġ tagħhom Apparti li hija interpretat il-karattru ta' Dola fis-sensiela Il-Mandraġġara, Anna ħadmet ukoll f'sensiliet bħal Triq Waħda, Undercover, Inkwilini kif ukoll fil-film Malti Mera tal-Passat. Anna kienet ukoll is-stand in flok Catherine Zeta-Jones għall-film Christopher Columbus – The Discovery li kien inħadem f'Malta fl-1992. Aqra wkoll: X'konnessjoni hemm bejn Catherine Zeta-Jones u Anna Dalli ta' Il-Mandraġġara? F'Jannar tal-2018, Anna żżewġet lil Roberto Crema. Nawguraw lil Anna l-isbaħ xewqat f'għeluq sninha.